Na podlagi sedmega odstavka 57. člena Zakona o javnih uslužbencih - ZJU (Uradni list RS, št. [56/2002](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002062800%7CRS-56%7C5850%7C2759%7CO%7C), [110/2002](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002121800%7CRS-110%7C13138%7C5389%7CO%7C) - ZDT-B, [2/2004](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202004011500%7CRS-2%7C190%7C70%7CO%7C) - ZDSS-1, [23/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005031000%7CRS-23%7C1833%7C770%7CO%7C), [62/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005070100%7CRS-62%7C6491%7C2777%7CO%7C) - odl. US, [75/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005080900%7CRS-75%7C8129%7C3364%7CO%7C) - odl. US, [113/2005](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202005121600%7CRS-113%7C12195%7C5004%7CO%7C), [21/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006022700%7CRS-21%7C2213%7C830%7CO%7C) - odl. US, [23/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006030300%7CRS-23%7C2425%7C913%7CO%7C) - skl. US, [62/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006061500%7CRS-62%7C6719%7C2635%7CO%7C) - skl. US, [68/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006063000%7CRS-68%7C7177%7C2952%7CO%7C) - ZSPJS-F, [131/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006121400%7CRS-131%7C14512%7C5492%7CO%7C) - odl. US, [11/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007020900%7CRS-11%7C1318%7C506%7CO%7C) - skl. US, [33/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007041300%7CRS-33%7C4612%7C1764%7CO%7C), [69/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008070800%7CRS-69%7C9470%7C3014%7CO%7C) - ZTFI-A, [69/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008070800%7CRS-69%7C9473%7C3015%7CO%7C) - ZZavar-E, [65/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008063000%7CRS-65%7C8688%7C2817%7CO%7C), [40/2012](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202012053000%7CRS-40%7C4227%7C1700%7CO%7C) - ZUJF) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296) in [15/17](http://www.uradni-list.si/1/objava.jsp?sop=2017-01-0741) – odl. US) Varuh človekovih pravic Republike Slovenije, Dunajska cesta 56, 1000 Ljubljana, javno objavlja prosto strokovno-tehnično delovno mesto za nedoločen čas:

**FINANČNIK VII/2-II v Službi generalnega sekretarja Varuha (1 delovno mesto)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* specializacija po višješolski izobrazbi (prejšnja) (16201) ali visokošolska strokovna izobrazba (prejšnja) (16202) ali visokošolska strokovna izobrazba (prva bolonjska stopnja) (16203) ali visokošolska univerzitetna izobrazba (prva bolonjska stopnja) (16204) ali visokošolska izobrazba prve stopnje, visokošolska strokovna izobrazba (prejšnja) in podobna izobrazba (16299),
* najmanj 3 leta delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo (prejšnjo) oziroma visoko strokovno izobrazbo z magisterijem znanosti.

Naloge delovnega mesta so:

* sodelovanje pri pripravi predloga proračuna ter pripravljanje pisnih pojasnil povezanih z delovanjem proračunskega uporabnika upoštevajoč vse ustrezne predpise,
* izdelovanje vseh likvidnostnih načrtov in spremljanje realizacije/odstopanj realiziranega od načrtovanega in analiz ter predlogov, kadar so le ti potrebni ter priprava vseh gradiv, pojasnil in utemeljitev za potrebe računskega sodišča in notranje revizije,
* pripravljanje predlogov potrebnih prerazporeditev med proračunskimi postavkami in znotraj njih ter pisno utemeljevanje,
* kontrola nad likvidacijo računov in izdelavo odredb,
* spremljanje zakonodaje s področja finančnega poslovanja proračunskih porabnikov,
* druge naloge na primerljivi stopnji zahtevnosti po odredbi generalnega sekretarja Varuha.

Prednost pri izbiri bodo imeli kandidati s poznavanjem aplikacij Mferac DPS.

Prijava mora vsebovati **Obrazec za prijavo-Finančnik**, ki je priloga javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj (razvidne morajo biti vse dosedanje zaposlitve; kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu).

Zaželeno je, da obrazec za prijavo vsebuje tudi kratek življenjepis ter da kandidat v njem poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za nedoločen čas, s polnim delovnim časom in dvomesečnim poskusnim delom. Izbrani kandidat bo delo opravljal v prostorih Varuha človekovih pravic Republike Slovenije, Dunajska cesta 56, 1000 Ljubljana oz. v njegovih uradnih prostorih.

Kandidati pošljejo pisne prijave s prilogami v zaprti ovojnici z označbo: "za javno objavo Finančnik VII/2-II," na naslov: Varuh človekovih pravic Republike Slovenije, Dunajska cesta 56, 1000 Ljubljana, in sicer **v roku 8 dni** po objavi na spletni strani Varuha človekovih pravic RS in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: info@varuh-rs.si, pri čemer veljavnost prijave ni pogojena z elektronskim podpisom. Rok za prijavo se izteče 30. 11. 2018.

Neizbrani kandidati bodo v osmih dneh po zaključenem postopku izbire pisno obveščeni, da niso bili izbrani.

Informacije o javni objavi daje Andreja Novak, svetovalka generalnega sekretarja Varuha, tel. št. 01/475 00 12 (med 9.30 in 10.30 uro).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Varuh človekovih pravic Republike Slovenije

Številka: 0202 - 16 / 2018 - 2 - NO

Datum: 21/11/2018